399.17 ORDNI DWAR TMIEM TA’ PRIVILEĠĠI ESKLUŻI VI FL-1 TA’ MARZU, 2001 L-AVVIŻ LEGALI 46 ta’ l-2001. L-AVVIŻ LEGALI 46 ta’ l-2001. 1. Titolu. It-titolu ta’ dan l-Ordni hu Ordni dwar Tmiem ta’ Privileġġi Esklużivi fl-1 ta’ Marzu, 2001. 2. Tmiem ta’ privileġġi esklużivi. Kap. 399. Għall-finijiet ta’ l-artikolu 44(3) ta’ l-Att biex jirregola Komunikazzjonijiet Elettroniċi, l-1 ta’ Marzu, 2001 ġiet stabbilita bħala d-data meta dawn il-privileġġi esklużivi li ġejjin dwar it-tmexxija ta’ xi sistemi ta’ komunikazzjonijiet elettroniċi jew dwar il-provvista ta’ xi servizzi ta’ komunikazzjonijiet elettroniċi hekk kif setgħu ġew mogħtija f’xi jew taħt xi liġi, liċenza, awtorizazzjoni, kuntratt jew istrument ieħor għandhom itemmu milli jibqgħu jeżistu: Il-privileġġi esklużivi kollha għat-tħaddim ta’ sistemi ta’ komunikazzjonijiet elettroniċi u għall-provvsta ta’ servizzi ta’ komunikazzjonijiet elettroniċi mogħtija lill-kumpannija Telepage Limited bis-saħħa tal-Ftehim dwar il-Liċenza tal-11 ta’ Marzu tas-sena elfdisa’ mija erbgħawdisgħin (1994) u tat-2 ta’ Settembru tas-sena elf disa’ mija u tmienja u disgħin (1998) u tal-ftehim tal-31 ta’ Lulju tas-sena elf disa’ mija u tmienja u disgħin (1998).